CELEX: C2007/223/27
Language: da
Date: 2007-09-22 00:00:00
Title: Sag T-293/07 P: Appel iværksat den 3. august 2007 af Alessandro Lofaro til prøvelse af kendelse afsagt den 24. maj 2007 af Retten for EU-personalesager i de forenede sager F-27/06 og F-75/06, Lofaro mod Kommissionen

22.9.2007   
            
            
               DA
            
            
               Den Europæiske Unions Tidende
            
            
               C 223/16
            
         Appel iværksat den 3. august 2007 af Alessandro Lofaro til prøvelse af kendelse afsagt den 24. maj 2007 af Retten for EU-personalesager i de forenede sager F-27/06 og F-75/06, Lofaro mod Kommissionen
   (Sag T-293/07 P)
   (2007/C 223/27)
   Processprog: fransk
   Parter
   
      Appellant: Alessandro Lofaro (Lissabon, Portugal) (ved avocat J.-L. Laffineur)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Sagen antages til realitetsbehandling, og der gives appellanten medhold.
            
         
               —
            
            
               Retten for EU-personalesagers kendelse af 24. maj 2007 i de forenede sager F-27/06 og F-75/06 ophæves.
            
         
               —
            
            
               Retten i Første Instans træffer afgørelse i sagen og giver appellanten medhold i sine påstande i første instans.
            
         Anbringender og væsentligste argumenter
   Appellanten har gjort gældende, at Personaleretten har begået retlige fejl ved fortolkningen af tjenestemandsvedtægtens artikel 90, stk. 2, navnlig for så vidt angår klagefristen og den dato, der skal lægges til grund for udløbet af denne frist. Appellanten gør gældende, at Personalerettens fortolkning er i strid med grundlæggende fællesskabsretlige principper, såsom retssikkerhedsprincippet, princippet om forbud mod forskelsbehandling og proportionalitetsprincippet, samt at den krænker appellantens rettigheder. Appellanten har desuden anført, at Personaleretten ikke har taget stilling til alle de anbringender, han har fremsat i forbindelse med søgsmålet, og at kendelsen af denne årsag er behæftet med en begrundelsesmangel, idet begrundelsen er utilstrækkelig og fejlagtig.